**ΔΙΑΧΕΙΡΙΣΗ ΚΑΚΟΚΑΙΡΙΑΣ «ΜΠΑΡΜΠΑΡΑ»**

**Κυριακή 5 προς Δευτέρα 6 Φεβρουαρίου**

Για τη διαχείριση της κακοκαιρίας «Μπάρμπαρα» και για το κομμάτι που αφορά τις περιοχές Συνοικισμού, Πολυδρόσου, Τούφας, Πατήματος και Ζώνης Δουκ. Πλακεντίας η διεύθυνση Διαχείρισης Απορριμμάτων και η διεύθυνση Περιβάλλοντος παρέταξαν τις εξής δυνάμεις:

Εργάτες:      13  
Οδηγοί:        6  
Επόπτες:      6  
Χειριστές:     4  
Τεχνίτες συνεργείου: 4   
Διοικητικοί Υπάλληλοι : 4

Από άποψη εξοπλισμού χρησιμοποιήθηκαν:

Μεγάλα εκχιονιστικά:           6   
Μικρά εκχιονιστικά:             4  
Φορτωτές τύπου Jcb:          3  
Φορτωτές τύπου Bobcat:     2

Συνολικά πραγματοποιήθηκαν **31 δρομολόγια παρέμβασης**. Από αυτά τα 26 ήταν δρομολόγια ρίψης αλατιού και τα 5 εκχιονισμού και αλατιού (τα τελευταία αφορούσαν το Πάτημα ΙΙ). Τα δρομολόγια ρίψης άλατος έγιναν σε Πάτημα – Τούφα  - Πολύδροσο  - Ζώνη Δουκ Πλακεντίας -  Κέντρο Χαλανδρίου – Κάτω Χαλάνδρι. Τα μισά αφορούσαν το  πρωτεύον οδικό δίκτυο της κάθε περιοχής , τις συλλεκτήριες οδούς που παραλαμβάνουν τη συνοικιακή και όχι μόνο κίνηση στην πόλη (Ηρακλείτου – Λαμπράκη – Μπακογιάννη – Μερκούρη – Γεννηματά – Μεταμορφώσεως – Ολύμπου – Ήβης – Πλακεντίας – παράδρομος Αττικής οδού – Ακακιών – Ροδοδάφνης – Ναρκίσσων – Επιδαύρου – Ριζαρείου – Μικράς Ασίας  - Β. Γεωργίου – Αγ. Γεωργίου – Κολοκοτρώνη – 25ης Μαρτίου – Α. Παπανδρέου – Αγ. Παρασκευής  - Αγ. Γεωργίου – Αποστολοπούλου – Τζαβέλα – Σαρανταπόρου – Δαναϊδων – Αριστοτέλους – Ζ. Πηγής -  Σοφ. Βενιζέλου – Γαρυττού)

Επιπλέον διαστρώθηκε με αλάτι η περιοχή της Τούφας του πατήματος 2 και του Πολυδρόσου (οι δρόμοι εκτός του πρωτεύοντος δικτύου). Από τις 5:00 π.μ. της Δευτέρας ξεκίνησε έντονη χιονόπτωση και κινητοποιήθηκαν όλα τα εκχιονιστικά.

**Δευτέρα 6 προς Τρίτη 7 Φεβρουαρίου**

Πραγματοποιήθηκαν 23 δρομολόγια ρίψης άλατος και 3 δρομολόγια εκχιονισμού με 6 οχήματα. Τα τελευταία στην περιοχή του Πατήματος ΙΙ.

**Κακοκαιρία «Μπάρμπαρα» - Πώς αντιμετωπίστηκε το πρώτο κύμα του χιονιά**

Ολοκληρώθηκε, μέχρι το μεσημέρι της Δευτέρας 6 Φεβρουαρίου, η διάνοιξη ακόμα και των πιο δυσπρόσιτων οδών στην περιοχή του Άνω Πατήματος, στους πρόποδες της Πεντέλης, όπου τα επίπεδα του χιονιού ήταν υψηλότερα.

Στην περιοχή συγκεντρώθηκαν μετά τις 12 το μεσημέρι όλα τα διαθέσιμα μέσα, προκειμένου να διανοιχθούν όλοι οι δρόμοι, με τη συμβολή των εργαζομένων της υπηρεσίας Καθαριότητας, της Πολιτικής Προστασίας αλλά και των εθελοντών του Συλλόγου Πολιτικής Προστασίας.

Σημειώνεται ότι μέχρι την ώρα που ξεκίνησε η χιονόπτωση στο Χαλάνδρι, τα χαράματα της Δευτέρας, οι εργαζόμενοι του Δήμου, οι εθελοντές, οι εξωτερικοί εργολήπτες έμειναν σε επιφυλακή επί δύο συνεχόμενα 24ωρα για την αντιμετώπιση του χρονιά. Μετέφεραν και έριξαν αλάτι, επάνδρωσαν δεκάδες οχήματα, κρατήσουν ανοιχτούς τους θερμαινόμενους χώρους και εξυπηρέτησαν τηλεφωνικά αιτήματα.

Η προετοιμασία για την αντιμετώπιση του χιονιά ξεκίνησε το πρωί του Σαββάτου, 4 Φεβρουαρίου, με την διανομή περίπου 70 τόνων αλατιού σε όλη την πόλη. Μοιράστηκε αλάτι σε 10 σημεία του Χαλανδρίου (Κεντρική Πλατεία, Πάρκο Συνοικισμού – Ποταμού Καλαμά, Κοιμητήριο, ΚΕΠ Πατήματος, 8ο Γυμνάσιο, αμαξοστάσιο υπηρεσίας Καθαριότητας, Πλατεία Κιοσέ, Πλατεία Τερψιθέας, Αθλητικό Κέντρο «Μ. Παπαδάκης», Κτήμα Μαμμόπουλου)

Μέχρι το μεσημέρι του Σαββάτου επίσης, μεταφέρθηκαν και στάθμευσαν στο αμαξοστάσιο της υπηρεσίας Καθαριότητας, 9 εκχιονιστικά και συνολικά 29 μικρά και μεγάλα μηχανήματα έργου με τους χειριστές τους, ενώ στην τηλεδιάσκεψη του περιφερειάρχη Γ. Πατούλη με τους δημάρχους της Αττικής (4/2/23), υπήρξε δέσμευση από την Περιφέρεια ότι θα διατεθούν στο Χαλάνδρι δύο εκχιονιστικά για το οδικό δίκτυο αρμοδιότητας της (περιλαμβάνονται οι οδοί: Παπανικολή, Παπανδρέου, Εθνικής Αντιστάσεως, Λ. Πεντέλης, Αναπαύσεως).

**Πρόβλεψη για επιδείνωση του φαινομένου**

Ωστόσο, ο μηχανισμός Πολιτικής Προστασίας παραμένει σε επιφυλακή, δεδομένου ότι από το απόγευμα της Δευτέρας προβλέπεται από την ΕΜΥ νέα επιδείνωση του καιρικού φαινομένου.

Ως εκ τούτου παρακαλούνται οι πολίτες:

* Να αποφεύγουν τις άσκοπες μετακινήσεις
* Να ΜΗΝ κινούνται χωρίς αντιολισθητικές αλυσίδες
* Όσοι διαθέτουν πάρκινγκ να σταθμεύουν εκεί τα αυτοκίνητα τους, για να διευκολύνουν, τη διέλευση των μηχανημάτων έργου του Δήμου, σε περίπτωση αποχιονισμού.
* Να τηρούν [**τα μέτρα αυτοπροστασίας**](https://www.chalandri.gr/wp-content/uploads/gallery/2015/%CE%93%CE%99%CE%91%20%CE%94%CE%97%CE%9C%CE%9F%CE%A4%CE%95%CE%A3/%CE%A0%CE%95%CE%A1%CE%99%CE%92%CE%91%CE%9B%CE%9B%CE%9F%CE%9D%20%CE%9A%CE%91%CE%98%CE%91%CE%A1%CE%99%CE%9F%CE%A4%CE%97%CE%A4%CE%91/%CE%A4%CE%B7%CE%BB%CE%AD%CF%86%CF%89%CE%BD%CE%B1%20%CE%88%CE%BA%CF%84%CE%B1%CE%BA%CF%84%CE%B7%CF%82%20%CE%91%CE%BD%CE%AC%CE%B3%CE%BA%CE%B7%CF%82.pdf)που προβλέπει η Γενική Γραμματεία Πολιτικής Προστασίας.

**ΤΗΛΕΦΩΝΑ ΕΚΤΑΚΤΗΣ ΑΝΑΓΚΗΣ**

► Σε περίπτωση έκτακτης ανάγκης μπορούν να καλούν:

**210 68 11 275 (24 ώρες)**Φυλάκιο αμαξοστασίου Δήμου Χαλανδρίου

**214 214 70 40 (08:00 – 22:00) «**Γραμμή Δημότη» Δήμου Χαλανδρίου

**213 2023918 – 921 (από 09:00)** Γραφείο δημάρχου

**199**Πυροσβεστική Υπηρεσία

**100**Ελληνική Αστυνομία

**166**ΕΚΑΒ

**112**Ευρωπαϊκός Αριθμός Έκτακτης Ανάγκη**ς**

► Για τυχόν **προβλήματα στο δίκτυο ηλεκτροδότησης**, οι πολίτες να επικοινωνούν με τον ΔΕΔΔΗΕ στο τηλ.: **8004004000**.

**ΘΕΡΜΑΙΝΟΜΕΝΟΣ ΧΩΡΟΣ ΣΤΟ ΚΑΠΗ ΚΑΤΩ ΧΑΛΑΝΔΡΙΟΥ**

Λόγω των χαμηλών θερμοκρασιών που προβλέπονται, θα είναι ανοικτός σε 24ωρη βάση, από την Κυριακή 5 Φεβρουαρίου, στις 08.00, και για όσο χρονικό διάστημα  χρειαστεί, ο θερμαινόμενος χώρος **στο Κ.Α.Π.Η του Κάτω Χαλανδρίου (Ιλιάδος 23).  
Τηλ.: 210 67 78 788.**